

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

**Jedinstveni upravni odjel**

**KLASA: 112-03/22-01/03**

**URBROJ: 238-22-3-22-1**

**Pokupsko, 30. rujna, 2022. godine**

Na temelju članka 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19), pročelnica Jedinstvenog upravnog odjela Općine Pokupsko objavljuje

**O G L A S**

**za prijam službenika/ice u Jedinstveni upravni odjel Općine Pokupsko na određeno vrijeme**

na radno mjesto:

ASISTENT NA PROJEKTU „ZAŽELI“ – 1(jedan) izvršitelj/ica

**Stručni uvjeti za radno mjesto** asistent na projektu „Zaželi“**:**

* srednja stručna sprema, ekonomske ili društvene struke
* najmanje jedna godina radnog iskustva na odgovarajućim poslovima
* poznavanje rada na osobnom računalu
* položen državni stručni ispit
* vozačka dozvola B kategorije.

Osoba se prima na određeno vrijeme, i to do završetka trajanja projektnih aktivnosti, a uz uvjet probnog rada u trajanju od dva (2) mjeseca.

Osoba koja ima potrebno radno iskustvo na odgovarajućim poslovima, a nema položen državni stručni ispit, može se primiti u službu i rasporediti na radno mjesto, uz obvezu da isti položi u zakonskom roku. Radno iskustvo na odgovarajućim poslovima definirano je odredbom članka 13. stavcima 1.-3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19).

Pored navedenih uvjeta za prijam u službu kandidati moraju ispunjavati i opće uvjete za prijam, propisane u članku 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19) – punoljetnost, hrvatsko državljanstvo, zdravstvena sposobnost za obavljanje poslova radnog mjesta.

U službu ne može biti primljena osoba za čiji prijam postoje zapreke utvrđene odredbom članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19).

Na Oglas se mogu prijaviti osobe oba spola sukladno članku 13. stavku 1. Zakona o ravnopravnosti spolova („Narodne novine“, broj 82/08 i 69/17).

Kandidati koji ispunjavaju formalne uvjete Oglasa pristupit će testiranju radi provjere znanja i sposobnosti putem pisanog testiranja i intervjua.

Ako kandidat ne pristupi prethodnoj provjeri znanja i sposobnosti, smatra se da je isti povukao prijavu na objavljeni Oglas.

Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada, ako je provedena.

Osoba koja nije podnijela pravodobnu i urednu prijavu ili ne ispunjava formalne uvjete iz ovog Oglasa, ne smatra se kandidatom prijavljenim na Oglas.

Urednom prijavom smatra se prijava koja sadržava sve podatke i priloge navedene u ovom Oglasu.

Kandidat koji ima pravo prednosti kod prijma u službu prema posebnom zakonu, dužan je u prijavi na Oglas pozvati se na to pravo i ima prednost u odnosu na ostale kandidate samo pod jednakim uvjetima, a dužan je kao dokaz o ostvarivanju prava prednosti dostaviti sljedeće:

· presliku rješenja, odnosno potvrdu o priznatom statusu

· potvrdu Hrvatskog zavoda za zapošljavanje o nezaposlenosti.

Povjerenstvo za provedbu Oglasa utvrditi će koje su prijave na Oglas pravodobne i potpune, utvrditi listu kandidata koji ispunjavaju formalne uvjete propisane ovim Oglasom, te na web stranici Općine Pokupsko i oglasnoj ploči Općine Pokupsko objaviti mjesto i vrijeme održavanja prethodne provjere znanja i sposobnosti kandidata najmanje 5 (pet) dana prije održavanja navedene provjere.

Opis poslova, podaci o plaći radnog mjesta koje se popunjava, način obavljanja prethodne provjere znanja i sposobnosti kandidata i iz kojeg područja će se vršiti provjera, te pravni i drugi izvori za pripremanje kandidata za navedenu provjeru nalaze se na web stranici Općine Pokupsko ([www.pokupsko.hr](http://www.pokupsko.hr)).

Uz pisanu prijavu na Oglas svi kandidati dužni su priložiti u neovjerenom presliku:

* životopis
* dokaz o hrvatskom državljanstvu (važeća osobna iskaznica, vojna iskaznica ili putovnica, odnosno ukoliko kandidat ne posjeduje niti jednu od navedenih isprava svoju pripadnost hrvatskom državljanstvu može dokazati domovnicom)
* dokaz o stečenoj stručnoj spremi
* dokaz o ukupnom radnom iskustvu i radnom iskustvu na odgovarajućim poslovima:

1. elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje

i

1. ugovor o radu ili rješenje o rasporedu ili potvrda poslodavca (koja mora sadržavati vrstu poslova koju je obavljao, vrstu stručne spreme tih poslova i vremenska razdoblja u kojima je obavljao navedene poslove)

* uvjerenje o nekažnjavanju, ne starije od 6 mjeseci
* uvjerenje o položenome državnom stručnom ispitu
* presliku vozačke dozvole
* vlastoručno potpisanu izjavu o nepostojanju zapreka iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19), (izjava je sastavni dio uputa i obavijesti kandidatima),
* vlastoručno potpisana privolu o korištenju osobnih podataka u postupku oglasa (izjava je sastavni dio uputa i obavijesti kandidatima).

U prijavi na oglas navode se osobni podaci podnositelja (ime i prezime, OIB, datum i mjesto rođenja, adresa stanovanja, broj telefona ili mobitela, e-adresa) i naziv radnog mjesta na koje se kandidat prijavljuje uz vlastoručni potpis, uz popis priloženih priloga.

Po obavijesti o izboru, a prije donošenja rješenja o prijmu, izabrani kandidat dostavlja traženu dokumentaciju u izvorniku ili ovjerenom presliku.

Uvjerenje o zdravstvenoj sposobnosti za obavljanje poslova radnog mjesta na koje se osoba prima dostavlja izabrani kandidat po obavijesti o izboru, a prije donošenja rješenja o prijmu.

Prijave na Oglas s dokazima o ispunjenim uvjetima, dostavljaju se u roku od 8 (osam) dana od dana objave Oglasa u Hrvatskom zavodu za zapošljavanje, Područnoj službi Zagreb, na adresu:

**Općina Pokupsko**

**Trg Pavla Štoosa 15**

**10414 Pokupsko**

**s naznakom „Prijava na oglas za prijam u službu na određeno – asistent na projektu „Zaželi“ – ne otvaraj“.**

O rezultatima izbora na temelju ovog Oglasa kandidati će biti obaviješteni u zakonskom roku.

Nakon raspisanog oglasa i provedenoga cjelokupnog postupka ne mora se izabrati niti jedna osoba, te će se u tom slučaju donijeti odluka o poništenju oglasa.

Pročelnica Jedinstvenog upravnog odjela

Martina Šandor Klasnić, mag.oec.